ජාතික රූපවාහිනිය හා ස්වාධීන රූපවාහිනී ආයතන නවීකරණය කිරීමට අවශ්‍ය ඩිජිටල් තාක්‍ෂණය ඇතුළු තාක්ෂණික සම්පත් හා දැනුම ජපන් රජය යටතේ ලබාදීමට එකඟත්වය පල කර ඇත.ජපානයෙන් පිරිනැමූ ත්‍යාගයක් ලෙස රූපවාහිනිය ශ්‍රී ලංකාවට හඳුන්වා දුන් සේම, නවීන ලෝකයට ගැලපෙන ලෙස රූපවාහිනිය පවත්වා ගෙන යෑම සඳහා නවීන තාක්ෂණය හඳුන්වාදීමත් සිදු කළ යුතු බව ශ්‍රී ලංකාවේ වෙසෙන ජපන් තානාපති කියුනියෝ තකාෂි මහතා ප්‍රකාශ කර ඇත.ප්‍රවෘත්ති හා ජනමාධ්‍ය ඇමැති කෙහෙළිය රඹුල්වැල්ල මහතා සහ ජපාන තානාපතිවරයා අතර ඊයේ (1) ජනමාධ්‍ය අමාත්‍යාංශයේ පැවැති සාකච්ඡාවකදී තකාෂි මහතා මේ එකඟතාව පල කර ඇත.ලෝකයේ සෑම රටකම පාහේ රූපවාහිනී මාධ්‍ය ඉදිරියෙන් සිටින බවත් එම මට්ටමට ගැලපෙන ලෙස ශ්‍රී ලංකාවේ රූපවාහිනී මාධ්‍ය සකස් විය යුතු බවත් තකාෂි මහතා ප්‍රකාශ කොට ඇත.